**ΑΠΟΣΠΑΣΜΑ**

# Από το πρακτικό της αριθμ. 41ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **421**

**Λήψη απόφασης περί έγκρισης άσκησης μήνυσης εναντίον του Τόλια Σπυρίδωνα του Ανδρέα , κατοίκου Λιβαδειάς.**

Στη Λιβαδειά σήμερα 25η Νοεμβρίου 2024 ημέρα Δευτέρα και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 23474/20-11-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1. Καλλιαντάσης Χρήστος

2. Τουμαράς Βασίλειος 2. Ταγκαλέγκας Ιωάννης

3. Αγνιάδης Παναγιώτης Αν και είχαν νόμιμα προσκληθεί

4. Τόλιας Δημήτριος (αν/κό μέλος κ. Παπαβασιλείου Αικατερίνης)

5. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών την υπ΄αριθμ. 23101/14-11-2024 εισήγηση της Νομικής Συμβούλου του Δήμου Λεβαδέων στην οποία αναφέρονται:

*Την 12-11-24 και περί ώρα 17.00 μ.μ ο Τόλιας Σπυρίδωνας προέβη αυτοβούλως, δολίως και παρανόμως σε πράξεις βλάβης σε δίκτυο υδροληψίας που έχει κατασκευάσει ο Δήμος Λεβαδέων, για το κοινό όφελος, στην περιοχή του αγίου Παντελεήμονα.*

*Συγκεκριμένα, τα ύδατα από τις πηγές αγίου Παντελεήμονα, αγίου Σεραφείμ και αγίου Σεραφείμ- Γαρδαβίτσα, κατόπιν παρέμβασης με τεχνικό έργο του δήμου Λεβαδέων, καταλήγουν στην κρήνη που ευρίσκεται στο ξωκλήσι του αγίου Παντελεήμονα. Ο δήμος Λεβαδέων έχει χορηγήσει σε κτηνοτρόφους της περιοχής την άδεια να λαμβάνουν νερό συγκεκριμένες ώρες για τα ζώα τους από την πηγή ως άνω.*

*Προς τούτο ο δήμος Λεβαδέων έχει τοποθετήσει σωληνώσεις, κατασκευάσει φρεάτια, και τοποθετήσει υδρόμετρο για να ρυθμίζεται η ροή του νερού και η κατανομή του στους κτηνοτρόφους της περιοχής.*

*Ο Τόλιας Σπυρίδωνας του Ανδρέα , ως κτηνοτρόφος αιγοπροβάτων έχει προβεί επανειλημμένα σε παρεμβατικές πράξεις φθοράς του έργου της υδροληψίας, με αποτέλεσμα τη διακοπή της υδροδότησης.*

*Ειδικότερα όμως την 12-11-24 και περί 5 η ώρα το απόγευμα στην πηγή του αγίου Παντελεήμονα, έκοψε τον σωλήνα που μεταφέρει το νερό στην κρήνη του ξωκκλησιού, πέταξε τον σωλήνα, απέφραξε το στόμιό του με χόρτα και λάσπη ώστε σε περίπτωση επανασύνδεσης του σωλήνα, το νερό να μην ρέει προς την κρήνη του αγίου Παντελεήμονα. Εξάλλου την ίδια ημέρα προέβη στην αποκοπή και του σωλήνα που συνδέεται με την κρήνη του αγίου Παντελεήμονα.*

*Επειδή οι σωλήνες, τα φρεάτια, τα υδρόμετρα κλπ και συγκεκριμένα το έργο της υδροληψίας στην περιοχή αυτή έχει κατασκευασθεί από τον Δήμο Λεβαδέων, προς εξυπηρέτηση των κτηνοτρόφων, της εκκλησίας του Αγίου Παντελεήμονα αλλά και των επισκεπτών εκδρομέων που συχνά επισκέπτονται το χώρο, οργανώνοντας παιδικά πάρτυ, βαφτίσεις κλπ., και ο ως άνω με τις ενέργειές του προξένησε βλάβη σε δημοτικό έργο και περιουσία που χρησιμεύει για κοινό όφελος.*

*Κατά τα ανωτέρω πρέπει να ασκηθεί μήνυση κατά του ως άνω γιατί ο Δήμος οφείλει να προστατεύει την δημοτική περιουσία για το όφελος των δημοτών*

*Παράλληλα ο Δήμος Λεβαδέων έγινε και δέκτης αιτιάσεων από κτηνοτρόφους της περιοχής, οι οποίοι υπέβαλαν μήνυση κατά του Τόλια Σπυρίδωνα και επέδειξαν φωτογραφίες των ζημιών που προκλήθηκαν.*

*Λόγω του επείγοντος της διαδικασίας, ο αντιδήμαρχος τεχνικών έργων Γεώργιος Λιανός, υπέβαλλε στο αστυνομικό τμήμα Λιβαδειάς, την 13-11-24 μήνυση κατά του ως άνω κτηνοτρόφου.*

*Καλείται η δημοτική επιτροπή να εγκρίνει την άσκηση μήνυσης κατά του ως άνω για φθορά δημοτικής περιουσίας συγκεκριμένα του έργου της υδροληψίας στην περιοχή αγίου Παντελεήμονα, έργου που χρησιμεύει σε κοινή ωφέλεια.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αρ. πρωτ. 23101/14-11-2024 εισήγηση της Νομικής Συμβούλου του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την από 13-11-2024 άσκηση μήνυσης κατά του Τόλια Σπυρίδωνα του Ανδρέα , κατοίκου Λιβαδειάς , για φθορά δημοτικής περιουσίας συγκεκριμένα του έργου της υδροληψίας στην περιοχή αγίου Παντελεήμονα, έργου που χρησιμεύει σε κοινή ωφέλεια.

. **Η παρούσα απόφαση πήρε αριθμό 421/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Τόλιας Δημήτριος

4. Μίχας Δημήτριος

ΠΙΣΤΟ ΑΠΟΣΠΑΣΜΑ

Λιβαδειά 26 -11-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ